SVEUČILIŠTE JOSIPA JURJA STROSSMAYERA U OSIJEKU

**GRADSKA I SVEUČILIŠNA KNJIŽNICA OSIJEK**

Osijek, 14. studenog 2023. godine

Broj RKP-a : 02508

Matični broj : 03014347

OIB: 46627536930

Razina: 11


Šifra djelatnosti: 9101

Razdjel: 080

**OBRAZLOŽENJE OPĆEG DIJELA REBALANSA FINANCIJSKOG PLANA ZA 2023. GODINU**

Sukladno članku 36. Zakona o proračunu ( NN 144/21) Gradska i sveučilišna knjižnica u Osijeku je uz prijedlog rebalansa financijskog plana za 2023. izradila i obrazloženje općeg dijela rebalansa financijskog plana.

PRIHODI



|  |  |
| --- | --- |
| Prema izvorima financiranja |  |
|  |  |
|  |  |
|  |  |
|  |  |
| Prihodi u rebalansu za 2023. u odnosu na plan za 2023. su povećani za 27% ( indeks 127 ). Prihodi od Ministarstva znanosti i obrazovanja te Grada Osijeku su povećani jer je u 2023. došlo do povećanja osnovice za izračun plaće, povećanja iznosa materijalnih prava. U planu za 2023. nije uvršteno Ministarstvo kulture i medija jer nam nisu dostavili pismenu potvrdu o sredstvima koja trebamo primiti u 2023., u rebalansu je uvršten.  Od Ministarstva znanosti i obrazovanja smo primili 1.800 eura za prijevod slikovnice. Od Sveučilišta u Osijeku smo primili sredstva za erasmus djelatnika i izradu projektne dokumentacije za prijavu za natječaj za obnovu zgrade Knjižnice. |  |
| RASHODI  Ukupni planirani rashodi za 2023. godinu su planirani u iznosu od 1.314.693 eura, rebalansom za 2023. oni iznose 1.690.721 eura. Rashodi su povećani za 28 % ( indeks 128 ). |  |
| Rashodi poslovanja  Rashodi poslovanja u planu za 2023. godini iznose 1.250.036 eura, rebalansom su povećani na 1.495.537 eura. Rashodi poslovanja su porasli 20 % ( indeks 120 ).  Do povećanja dolazi zbog rasta osnovice plaća te rasta iznosa za materijalna prava zaposlenika.  **Rashodi za zaposlene** odnose se na plaću i materijalna prava zaposlenika.  **Materijalni rashodi** obuhvaćaju rashode za potrebe redovnog poslovanja (rashodi za službena putovanja, naknada za prijevoz na posao i s posla, stručno usavršavanje zaposlenika, nabava uredskog materijala, rashodi za energiju, materijal za tekuće i investicijsko održavanje, sitni inventar, rashodi za usluge telefona, pošte i prijevoza, usluge za tekuće i investicijsko održavanje, komunalne usluge, najamnine, sistematski pregled zaposlenika, intelektualne usluge, računalne usluge i ostale usluge ).  Materijalni rashodi Knjižnice rebalansom su povećani. Najveće povećanje bilježimo kod usluga za tekuće i investicijsko održavanje zgrade. Od Ministarstva kulture i medija smo po ugovoru dobili sredstva za obnovu vanjske stolarije Knjižnice.  **Financijski rashodi** odnose na usluge platnog prometa. |  |

Rashodi za nabavu nefinancijske imovine

Rashodi za nabavu nefinancijske imovine planirani su u 2023. godini 64.657 eura, dok oni rebalansom iznose 195.184 eura. Odnose se na nabavu računalne opreme, namještaja i najvećim djelom knjižnične građe ( knjiga i av građe ). Do povećanja dolazi jer u planu za 2023. nije uvršteno Ministarstvo kulture i medija RH koji po ugovoru osiguravaju sredstva za nabavu knjižne i neknjižne građe, obaveznog primjerka i nabave informatičke opreme.

PRIJENOS SREDSTAVA IZ PRETHODNE U SLJEDEĆU GODINU

Prijenos sredstava iz prethodne u slijedeću godinu se odnosi na :

1. Neutrošena namjenska sredstva

Svake godine prenesemo namjenska sredstva kako bi mogli početkom slijedeće godine nabavljati knjižnu građu za osnovnu djelatnost Knjižnice s obzirom da sredstva od Ministarstva kulture ( za koja se javljamo na javni natječaj ) za nabavu knjižne građe dobijemo tek polovicom tekuće godine (iz 2022. u 2023. smo prenijeli 13.272,28 eura ).

Sredstva za obnovu vanjske stolarije Knjižnice (iz 2022. u 2023. smo prenijeli 15.348,46 eura ) te sredstva za režijske troškove za prosinac prethodne godine.

1. Ostale pomoći - sredstva dobivena od Američkog veleposlanstva SAD – a.

Ova sredstva primimo krajem tekuće godine i rok za utrošit je kraj sljedeće godine. Zbog kratkog roka u tekućoj godini nismo u mogućnosti sredstva utrošiti pa ih prenosimo u slijedeću i u roku utrošimo ( iz 2022. u 2023. smo prenijeli 11.529,07 eura ).

Sredstva koja prenosimo iz 2023. u 2024. kao i prethodnih godina služi za nabavu knjižne građe i pokriće režijskih troškova za prosinac 2023. koje će biti plaćene u siječnju 2024.

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 815.993,02 kn ; 108.300,88 eura | 115.628,24 eura |
| Dospjele obveze | 0 | 0 |

Ravnateljica

Dubravka Pađen Farkaš